Diari Oficial de la Generalitat Valenciana


Sumari del DOGV 4400, del 17-12-2002 (2002/13564)

RESOLUCIÓ de 20 de novembre de 2002, del conseller d'Obres Publiques, Urbanisme i Transports, per la qual se sotmet a informació pública el Programa per al Desenrotllament d'Actuacions Integrades per al Desenrotllament de la Unitat d'Execució 2 de la Zona d'Activitats Logístiques del Port de València, promogut per l'Entitat Pública Empresarial de Sòl (SEPES).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4400

Data del DOGV
:   17-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13606


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 20 de novembre de 2002, del conseller d'Obres Publiques, Urbanisme i Transports, per la qual se sotmet a informació pública el Programa per al Desenrotllament d'Actuacions Integrades per al Desenrotllament de la Unitat d'Execució 2 de la Zona d'Activitats Logístiques del Port de València, promogut per l'Entitat Pública Empresarial de Sòl (SEPES). [2002/X13934]
  
Vist el Programa per al Desenrotllament d'Actuacions Integrades per al Desenrotllament de la Unitat d'Execució 2 de la Zona d'Activitats Logístiques del Port de València, remés per l'Entitat Pública Empresarial de Sòl (SEPES), i de conformitat amb els següents:
  
Antecedents de fet
  
Primer. L'objecte del present projecte és la programació dels terrenys inclosos en la Unitat d'Execució 2 del Pla Especial Modificatiu del Pla General de València amb Expedient d'Homologació per a Desenrotllament de la Zona d'Activitats Logístiques del Port de València, aprovat pel conseller d'Obres Públiques, Urbanisme i Transports amb data 23 de desembre de 1999. L'àmbit d'actuació inclou una superfície de 45.887 m2, amb una edificabilitat total de 20.203 m2t d'ús residencial.
  
Segon. El programa consta de proposta de programació, projecte d'urbanització i projecte de distribució d'energia elèctrica i enllumenat.
  
Tercer. El procediment elegit i assenyalat en el projecte és l'arreplegat en l'article 42 de la Llei Reguladora de l'Activitat Urbanística, que es pot resumir en els passos següents:
  
1) Acord d'exposició pública del projecte. De conformitat amb el que disposen els articles 42 i 46, els dos de la Llei Reguladora de l'Activitat Urbanística, en relació amb els articles 6.K) i 9.1 del Decret 77/1996, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, correspon al conseller d'Obres Públiques, Urbanisme i Transports l'adopció de l'acord d'exposició pública.
  
2) Exposició pública. De conformitat amb el que disposen els articles 42 i 46, els dos de la Llei Reguladora de l'Activitat Urbanística, el termini d'informació pública serà de 20 dies. El dit tràmit s'haurà de formalitzar de la manera següent:
  
· Anuncis en el DOGV i en un diari no oficial d'àmplia difusió a la Comunitat Valenciana.
  
· Avís al domicili fiscal dels que consten al Cadastre com a titulars de drets afectats per l'actuació.
  
· L'exposició pública es materialitzarà en l'Ajuntament de València, per ser directament afectat, i en els locals que la Conselleria d'Obres Públiques, Urbanisme i Transports designe a l'efecte.
  
3) Aprovació provisional. Tenint en compte la naturalesa d'acte de tràmit que presenta esta fase procedimental, així com les seues conseqüències que se centren en l'estudi i l'aprovació ?si és procedent- de les al·legacions presentades, i de conformitat amb els articles 46.3 de la Llei Reguladora de l'Activitat Urbanística i 8 del Decret 77/1996, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, la competència per a l'aprovació provisional la té el director general d'Urbanisme i Ordenació Territorial.
  
4) Aprovació definitiva. De conformitat amb el que disposen els articles 6.D) i E.2) del Decret 77/1996, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, la competència per a l'aprovació definitiva del Programa per al Desenrotllament d'Actuacions Integrades residix en el conseller d'Obres Públiques, Urbanisme i Transports.
  
5) Inscripció. Abans de la publicació de l'aprovació definitiva del programa és necessari procedir a la presentació d'este en el registre de programes habilitat en la Comissió Territorial d'Urbanisme de València, tal com es disposa en l'article 49 de la Llei Reguladora de l'Activitat Urbanística.
  
Quart. València disposa de General d'Ordenació Urbana aprovat definitivament pel conseller d'Obres Públiques, Urbanisme i Transports amb data 28 de desembre de 1988.
  
Sobre l'àmbit en qüestió es va aprovar, amb data 23 de juliol de 1998, pel conseller d'Obres Públiques, Urbanisme i Transports, un pla especial amb l'objecte d'ampliar el patrimoni públic de sòl per al desenrotllament d'una zona d'activitats logístiques.
  
Amb data 23 de desembre de 1999, pel conseller d'Obres Públiques, Urbanisme i Transports, s'aprova definitivament el Pla Especial Modificatiu del Pla General de València per al desenrotllament de la Zona d'Activitats Logístiques del Port de València.
  
Fonaments de dret
  
Primer. Des d'un punt de vista formal el procediment dissenyat complix totes i cada una de les condicions legals establides. No obstant això, és necessari ressaltar que la implantació de la ZAL és una actuació urbanística lligada de forma significativa amb el desenrotllament del port de València. Esta circumstància ha propiciat que la iniciativa per al seu desenrotllament i implantació siga de l'administració autonòmica, i que actua com a agent urbanitzador el SEPES.
  
L'anterior, unit a les especials circumstàncies d'utilitat pública i interés general que concorren en el present projecte, el doten d'unes característiques singulars que fan que ens trobem davant d'una actuació desenrotllada per gestió directa de l'administració autonòmica, per a la qual s'ha optat per l'expropiació forçosa amb pagament en metàl·lic, la qual cosa suposa l'exclusió de les possibilitats de cooperació que s'establixen en l'article 29.9.B) de la Llei Reguladora de l'Activitat Urbanística.
  
Com a conseqüència d'allò que s'ha exposat s'aprecia que en la present actuació concorren circumstàncies singulars que permeten aplicar en el present supòsit el que establix l'article 42.3 de la Llei Reguladora de l'Activitat Urbanística, precepte que establix que en els supòsits de programes d'iniciativa autonòmica es necessita la conformitat del conseller d'Obres Públiques, Urbanisme i Transports perquè es puguen aprovar els altres programes alternatius.
  
Segon. La documentació està completa, a l'efecte del compliment del que preceptua l'article 32 de la Llei Reguladora de l'Activitat Urbanística.
  
En este apartat és de destacar que, de conformitat amb el que establix l'article 42 de la Llei Reguladora de l'Activitat Urbanística, en relació amb l'article 8.C) del Decret 77/1996, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, correspon al director general d'Urbanisme i Ordenació Territorial concedir la cèdula d'urbanització, la qual cosa es pot realitzar en el mateix acte que ara ens ocupa, atés que la documentació remesa reunix totes les dades necessàries per a procedir a tal fi.
  
Tercer. El programa que ens ocupa té per objecte regular el desenrotllament de les actuacions projectades i previstes en els instruments de planejament abans citats, que inclou tots i cada un dels aspectes arreplegats en l'article 29 de la Llei Reguladora de l'Activitat Urbanística.
  
Vistos els preceptes legals citats i la resta de general i pertinent aplicació, resolc:
  
1) Sotmetre a informació pública el Programa per al Desenrotllament d'Actuacions Integrades per al Desenrotllament Unitat d'Execució 2 de la Zona d'Activitats Logístiques del Port de València, promogut per l'Entitat Pública Empresarial de Sòl (SEPES).
  
2) Ordenar la inserció d'anuncis en el DOGV i en un diari no oficial d'àmplia difusió a la Comunitat Valenciana. Al mateix temps, es procedirà a comunicar el present a les persones titulars dels terrenys afectats.
  
3) Establir per al present cas l'aplicació del que disposa l'article 42.3 de la Llei Reguladora de l'Activitat Urbanística.
  
4) Concedir la corresponent cèdula d'urbanització.